News Update: WHO เตือนรีบฉีดวัคซีน สายพันธุ์เดลต้ากำลังแพร่กระจายอย่างรวดเร็ว - FINNOMENA
News Update: WHO เตือนรีบฉีดวัคซีน สายพันธุ์เดลต้ากำลังแพร่กระจายอย่างรวดเร็ว
9 ส.ค. 2564

องค์การอนามัยโลกเตือนประเทศรวยรีบกระจายวัคซีนพื่อป้องกันไม่ให้สายพันธุ์อันตรายได้เปรียบ
เตโวโดรส อัดฮาโนม เกอเบรออีเยอซุส (Dr Tedros Adhanom Ghebreyesus) ผู้อำนวยการใหญ่องค์การอนามัยโลกเตือนว่าประเทศร่ำรวยแบ่งปันวัคซีนกับประเทศที่มีรายได้น้อยช้าเกินไปที่จะป้องกันการแพร่กระจายของสายพันธุ์เดลต้า จนทำให้เกิดความเสี่ยงต่อชีวิตผู้คนหลายล้านคน
ผู้อำนวยการใหญ่องค์การอนามัยโลกกล่าวว่า การแบ่งปันวัคซีนมีสัดส่วนที่น้อยมากเทียบได้กับ “น้ำเพียงหยดเดียวเท่านั้น ซึ่งถูกแซงหน้าโดยสายพันธุ์ต่างๆ” หลังจากที่ปรากฏว่ามีสายพันธุ์เดลต้ามีอยู่ในอย่างน้อยใน 98 ประเทศแล้ว
เกอเบรออีเยอซุสกล่าวว่าผู้นำโลกต้องมั่นใจว่าอย่างน้อย 10% ของผู้คนในทุกประเทศควรได้รับการฉีดวัคซีนภายในสิ้นเดือนกันยายน เพื่อที่จะปกป้องผู้คนที่อ่อนแอและเจ้าหน้าที่สาธารณสุข
“สายพันธุ์แปรเดลตาเป็นอันตรายและมีวิวัฒนาการและกลายพันธุ์อย่างต่อเนื่องซึ่งต้องมีการประเมินอย่างต่อเนื่องและการปรับเปลี่ยนอย่างรอบคอบในการตอบสนองต่อสาธารณสุข เดลต้าตรวจพบในอย่างน้อย 98 ประเทศ และกำลังแพร่กระจายอย่างรวดเร็วทั้งในประเทศที่มีวัคซีนครอบคลุมต่ำและสูง“
เกอเบรออีเยอซุสแนะให้ประชาคมโลกต้องแบ่งปันอุปกรณ์ป้องกัน ออกซิเจน การตรวจเชื้อ การรักษา และวัคซีนอย่างเท่าเทียมกัน และเร่งรัดว่าภายในเดือนกรกฎาคมปีหน้า ประชาชน 70% ในทุกประเทศควรได้รับการฉีดวัคซีน เพราะมันเป็นวิธีที่ดีที่สุดในการชะลอการแพร่ระบาด การช่วยชีวิต และขับเคลื่อนการฟื้นตัวของเศรษฐกิจโลกอย่างแท้จริง “และในขณะเดียวกันก็จะป้องกันไม่ให้สายพันธุ์อันตรายอื่นๆ ได้เปรียบ”
เดวิด บาวเออร์ (David Bauer) หัวหน้ากลุ่มของ RNA Virus Replication Laboratory ที่ Francis Crick Institute กล่าวกับ The Guardian ว่า ในแง่ไวรัสวิทยา มันชัดเจนมากว่าสายพันธุ์เดลต้าจะแทนที่สายพันธุ์อื่น ๆ ทั้งหมดที่มีอยู่ในปัจจุบัน มันใช้เวลาประมาณแปดสัปดาห์ในการแทนที่อัลฟาในสหราชอาณาจักร และกำลังจะแทนที่เบต้าในแอฟริกาใต้ และกำลังมีแนวโน้มแบบทวีคูณที่คล้ายคลึงกันในสหรัฐ
ที่มา: Posttoday
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
COVID-19
News Update
Vaccine
WHO
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA